Armas Otto Väisänen
ಆರ್ಮಾಸ್ ಒಟ್ಟೊ ಆಪೊ ವೈಸನೆನ್ (9 ಏಪ್ರಿಲ್ 1890-18 ಜುಲೈ 1969) ಜಾನಪದ ಸಂಗೀತದ ಪ್ರಖ್ಯಾತ ಫಿನ್ನಿಷ್ ವಿದ್ವಾಂಸ, ಜನಾಂಗಶಾಸ್ತ್ರಜ್ಞ ಮತ್ತು ಜನಾಂಗೀಯ ಸಂಗೀತಶಾಸ್ತ್ರಜ್ಞರಾಗಿದ್ದರು. ವೈಸನೆನ್ ಅವರು ಸಾವೋನ್ರಾಂಟಾದಲ್ಲಿ ಜನಿಸಿದರು. ಇಪ್ಪತ್ತನೇ ಶತಮಾನದ ಆರಂಭದಲ್ಲಿ ಅವರು ರೆಕಾರ್ಡಿಂಗ್ ಮತ್ತು ಛಾಯಾಚಿತ್ರಗಳಲ್ಲಿ, ಸಾಂಪ್ರದಾಯಿಕ ಫಿನ್ನಿಷ್ ಸಂಗೀತ ಮತ್ತು ಸಂಗೀತಗಾರರನ್ನು ದಾಖಲಿಸಿದರು. ಫಿನ್ನೋ-ಉಗ್ರಿಯನ್ ಸೊಸೈಟಿಯ ವಿದ್ಯಾರ್ಥಿವೇತನದೊಂದಿಗೆ ವೈಸನೆನ್ 1914ರಲ್ಲಿ ಫಿನ್ನಿಷ್ ಜಾನಪದ ರಾಗಗಳನ್ನು ಸಂಗ್ರಹಿಸಲು ರಷ್ಯಾಕ್ಕೆ ಪ್ರಯಾಣಿಸಿದರು. ಅವರು ಮೊರ್ಡೋವಿಯಾ, ಇಂಗ್ರಿಯಾ, ವೆಪ್ಸ್, ರಷ್ಯನ್ ಕರೇಲಿಯಾಗಳಿಗೆ ಕ್ಷೇತ್ರ ಪ್ರವಾಸಗಳನ್ನು ಮಾಡಿದರು. ಅವರ ಚಟುವಟಿಕೆಗಳು ದಕ್ಷಿಣ ಎಸ್ಟೋನಿಯಾದಲ್ಲಿ ಸೆಟೊ ಜಾನಪದ ಗೀತೆಗಳನ್ನು ಸಂಗ್ರಹಿಸುವ ಇತಿಹಾಸದಲ್ಲಿ ಹೊಸ ಹಂತವನ್ನು ಗುರುತಿಸಿದವು. 1912 ರಲ್ಲಿ ಮೊದಲ ಪ್ರವಾಸದ ನಂತರ ಅವರು 1912 ಮತ್ತು 1923 ರ ನಡುವೆ ಎಸ್ಟೋನಿಯಾಕ್ಕೆ 6 ಕ್ಷೇತ್ರ ಪ್ರವಾಸಗಳನ್ನು ಮಾಡಿದರು. ಎ. ಒ. ವೈಸನೆನ್ ಅವರ ಪ್ರಬಂಧವನ್ನು 1939 ರಲ್ಲಿ ಓಬ್-ಉಗ್ರಿಯನ್ ಜಾನಪದ ಸಂಗೀತದ ಮೇಲೆ ಪ್ರಸ್ತುತಪಡಿಸಲಾಯಿತು. 1926 ಮತ್ತು 1957 ರ ನಡುವೆ ವೈಸನೆನ್ ಅವರು ಫಿನ್ಲೆಂಡ್ನ ಹೆಲ್ಸಿಂಕಿಯ ಸಿಬೆಲಿಯಸ್ ಅಕಾಡೆಮಿಯಲ್ಲಿ ಜಾನಪದ ಸಂಗೀತ ವಿಭಾಗದ ಮುಖ್ಯಸ್ಥರಾಗಿದ್ದರು. ಅವರು 1956ರಿಂದ 1959ರವರೆಗೆ ಹೆಲ್ಸಿಂಕಿ ವಿಶ್ವವಿದ್ಯಾಲಯದಲ್ಲಿ ಸಂಗೀತಶಾಸ್ತ್ರದ ಪ್ರಾಧ್ಯಾಪಕರಾಗಿದ್ದರು. ಅವರು ತಮ್ಮ 79ನೇ ವಯಸ್ಸಿನಲ್ಲಿ ಹೆಲ್ಸಿಂಕಿಯಲ್ಲಿ ನಿಧನರಾದರು. ಉಲ್ಲೇಖಗಳು 1890 ಜನನಗಳು 1969 ಸಾವುಗಳು ಮಿಕ್ಕೆಲಿ ಪ್ರಾಂತ್ಯದ ಜನರು (ಫಿನ್ಲೆಂಡ್ನ ಗ್ರ್ಯಾಂಡ್ ಡಚಿ) ಫಿನ್ನಿಷ್ ಜನಾಂಗಶಾಸ್ತ್ರಜ್ಞರು ಯೂನಿವರ್ಸಿಟಿ ಆಫ್ ಹೆಲ್ಸಿಂಕಿಯ ಹಳೆಯ ವಿದ್ಯಾರ್ಥಿಗಳು ಹೆಲ್ಸಿಂಕಿ ವಿಶ್ವವಿದ್ಯಾಲಯದ ಶೈಕ್ಷಣಿಕ ಸಿಬ್ಬಂದಿ